आदित्य- मृणाल की एक्टिंग शानदार,सस्पेंस और थ्रिल से भरपूर है फिल्म
क्लाइमेक्स तक अपनी गुमराही में बांधकर रखती है फिल्म गुमराह
रिलीज डेट- 7अप्रैल, 2023
निर्देशक- वर्धन केतकर
कलाकार- आदित्य राय कपूर, मृणाल ठाकुर, रोनित राय, दीपक कालरा, वेदिका
स्टार- 2.5/ 5
कहानी
फिल्म की कहानी एक मर्डर से शुरू होती है, पर पुलिस को यह केस तब गुमराह कर जाती है, जब तहकीकात के दौरान अर्जुन और रोनी (आदित्य राय कपूर), दो हमशक्ल मिलते हैं। ये दोनों जुड़वा भाई हैं, पर स्वभाव बिल्कुल अलग है। अर्जुन पढ़-लिखकर जीवन में तरक्की के रास्ते पर आगे बढ़ता है, तब वहीं रोनी चोरी-चकारी करके जीवन में मस्तमौला तरीके से जीवन-यापन करता है।
इनके माता-पिता की परवरिश ही ऐसी कुछ है कि एक मां तो दूसरा पिता के स्वभाव को फॉलो करता है। दोनों के बीच बिल्कुल नहीं बनती, पर बीच में कोई आए तो यह बात दोनों में से किसी एक को भी बर्दाश्त नहीं। खैर, यह खून किसने और क्यों किया? इस केस की छानबीन करती दिल्ली पुलिस किस तरह से गुमराह होती है, इसका मजा थिएटर में ही देखने पर आएगा।
एक्टिंग
एक्टिंग की बात करें तो डबल रोल में आदित्य राय कपूर, पुलिस की वर्दी में मृणाल ठाकुर और रोनित रॉय से लेकर दीपक कालरा तक सबने अपने-अपने किरदार को बखूबी से निभाया है। लेकिन कहानी की बात करे तो सच्ची घटना से प्रेरित इसे पूरी तरह कल्पना के आधार पर कहा गया है। अब तक ज्यादातर जुड़वा भाइयों की कहानी में उनकी पहचान या फिर उनके प्रेम-संबंध आदि पर ही फोकस किया गया है।
लेकिन इसका सब्जेक्ट अलग है, क्योंकि दोनों हमशक्ल भाइयों के विचार, स्वभाव काफी अलग हैं। लेकिन यही दमदारी पर्दे पर से गायब-सी लगती है। इसका कारण कमजोर लेखन और पर्दे पर धीमी गति कहानी का आगे बढ़ना है। कुछेक सीन तो सीआईडी और क्राइम पेट्रोल शो जैसा देखा-सुना लगता है। इसके बावजूद आदित्य की कलाकारी और गुमराह कहानी में कुछ नया मोड़ लाकर पर्दाफाश करने की सस्पेंस थ्रिलर भरी बातें बांधकर रखती है।
म्यूजिक
हां, एक बात की कमी जो सबसे ज्यादा खलती है, वह म्यूजिक को लेकर है। फिल्म में अर्जुन और वेदिका के बीच प्यार-रोमांस, किसिंग आदि सब कुछ होता है, पर प्यार-रोमांस भरे गाने सुनने को नहीं मिलता। फिर भी कुल मिलाकर ठीक ठाक फिल्म बन पड़ी है। सस्पेंस थ्रिलर, प्यार-रोमांस और जुड़वा भाइयों की कहानी देखनी हो, तब दर्शक थिएटर जरूर जा सकते हैं। इस फिल्म को पांच में से ढाई स्टार दिया जा सकता है।